Document ID: 31982D0814

31982D0814
L 343/24
SLUŽBENI LIST EUROPSKE UNIJE
17.11.1982.
ODLUKA KOMISIJE
od 17. studenoga 1982.
o popisu objekata u Kraljevini Svaziju odobrenih u svrhu uvoza svježeg mesa u Zajednicu
(82/814/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 72/462/EEZ od 12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa iz trećih zemalja (1), a posebno njezine članke 4. stavak 1. i 18. stavak 1. točke (a) i (b),
budući da objekti u trećim zemljama ne mogu biti odobreni za izvoz svježeg mesa u Zajednicu ako ne udovoljavaju općim i posebnim uvjetima predviđenim Direktivom 72/462/EEZ;
budući da je Svazi predložio, u skladu s člankom 4. stavkom 3. Direktive 72/462/EEZ, jedan objekt odobren za izvoz u Zajednicu;
budući da je nadzor Zajednice na licu mjesta pokazao da su higijenski standardi na tom objektu dovoljni i da ga se stoga može odobriti za uvoz svježeg mesa, u skladu s člankom 4. stavkom 1. navedene Direktive;
budući da se treba podsjetiti kako je uvoz svježeg mesa podložan i drugom veterinarskom zakonodavstvu Zajednice, posebno s obzirom na zahtjeve u pogledu zaštite zdravlja, uključujući posebno odredbe u pogledu Danske, Irske i Ujedinjene Kraljevine;
budući da uvjeti uvoza svježeg mesa iz objekta koji se pojavljuje na Prilogu ovoj Odluci ostaje podložan odredbama Zajednice predviđenim na drugim mjestima i općim odredbama Ugovora; budući da, posebno, uvoz iz trećih zemalja i ponovni izvoz u druge države članice određenih kategorija mesa, poput mesa koje teži manje od 3 kilograma, ili mesa koje sadrži rezidue određenih tvari koje još nisu pokrivene posebnim pravilima za usklađivanje, ostaju podložni zdravstvenom zakonodavstvu države članice uvoznice;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
1. Objekt u Svaziju naveden u Prilogu ovim se odobrava u smislu uvoza svježeg mesa u Zajednicu.
2. Uvoz iz objekta iz stavka 1. ostaje podložan veterinarskim odredbama Zajednice predviđenim na drugim mjestima, a posebno onima koje se odnose na zahtjeve u pogledu zaštite zdravlja.
Članak 2.
Države članice zabranjuju uvoz svježeg mesa koje dolazi iz objekata koji nisu navedeni u ovom Prilogu.
Članak 3.
Ova Odluka stupa na snagu 1. siječnja 1983.
Članak 4.
Ova je Odluka upućena državama članicama.
Sastavljeno u Bruxellesu 17. studenoga 1982.

Labels: 3
17
18